/

**Limbažu novada pašvaldības**

**Vidrižu pamatskolas**

**pašnovērtējuma ziņojums**

|  |  |
| --- | --- |
|  Vidrižos, 29.10.2024. |  |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
| Limbažu novada pašvaldībasIzglītības pārvaldes vadītāja Valda Tinkusa |   |   |
| (dokumenta saskaņotāja pilns amata nosaukums) |
|   |   |   |
| (paraksts) |   | (vārds, uzvārds) |
|   |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2023./2024. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi (prof. izgl.) vai uzsākot 2023./2024. māc.g. (01.09.2023.)  | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2023./2024.māc.g.(31.05.2024.) |
| Nr. | Licencēšanasdatums |
| Pamatizglītības programma | kods 21011111 | Skolas iela 5 | V\_3325 | 27.07.2020. | 73 | 72 |
| Pirmsskolas izglītības programma | kods 01011111 | Skolas iela 8 | V-8854 | 18.10.2016. | 62 | 63 |
| Speciālās pamatizglītības programma izglītojamajiem ar mācīšanās traucējumiem | kods 21015611 | Skolas iela 5 | V\_3326 | 27.07.2020. | 8 | 8 |

1.2. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):

* + 1. Dzīves vietas maiņa
	1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2023./2024. māc.g. (līdz 31.05.2023.) | 0 | Šajā mācību gadā nav vakanču |
|  | Izglītības iestādē pieejamais atbalsta personāls izglītības iestādē, noslēdzot 2023./2024. māc.g. (līdz 31.05.2023.) | 7 | Izglītības iestādē izveidojusies ļoti laba atbalsta personāla sadarbība ar pedagogiem, darbiniekiem, vecākiem, izglītojamajiem. Logopēds, psihologs, sociālais pedagogs, speciālais pedagogs, pedagoga palīgs, skolas medicīnas māsa, karjeras konsultants. |

1. **Izglītības iestādes darbības pamatmērķi un prioritātes**
	1. Izglītības iestādes misija – sekmēt radošas, patstāvīgas, atbildīgas personības veidošanos, kura ir spējīga pilnveidoties un pašrealizēties atbilstoši mūsdienu sabiedrības prasībām **mūsdienīgā,**drošā, atbalstošā, atvērtā, estētiski sakoptā izglītības iestādē.
	2. Izglītības iestādes vīzija par izglītojamo – mērķtiecīgs, atbildīgs, zinātkārs, radošs, pozitīvi domājošs, draudzīgs izglītojamais.
	3. Izglītības iestādes vērtības cilvēkcentrētā veidā­ ­- Skola – mūsdienīga, droša, atbalstoša, atvērta, estētiski sakopta, Pedagogs – inovatīvs, radošs, saprotošs, uz sadarbību vērsts, Vecāks – atvērts sadarbībai, līdzatbildīgs, uzticas skolai.
	4. 2023./2024. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Pedagoģiskais process un mācību kvalitāte | 1.Dažādotas mācību metodes stundās un individuālajās nodarbībās, attīstot lasītprasmi un darbu ar tekstu, akcentējot pašvadītas mācīšanās procesu tekstpratībā.2.Nodrošināta vispusīgas, radošas, lietpratīgas un konkurētspējīgas personas izaugsme, karjeras izglītībā pilnveidota katra izglītojamā personība un turpināta sadarbība ar vecākiem viņu bērnu karjeras izglītības veicināšanā.3.Tiek veidots jēgpilns, interesants mācību process ar efektīvu atgriezenisko saiti. Pedagogiem sadarbojoties tiek izstrādāta pašvadītas mācīšanās un mācību sasniegumu vērtēšanas metodika. | **Daļēji sasniegts**: 77% izglītojamo īsteno pašvadītu mācīšanās procesu, realizē savus izvirzītos mērķus. 23% izglītojamo vēl nav izveidotas prasmes mācīties pašvadīti. Pedagogiem jāturpina veidot mācību procesu izglītojamo pašvadītas mācīšanās iemaņu attīstīšanai.**Sasniegts:** 100% izglītojamo veikuši par sevi pašvērtējumu kā personību un 80% izglītojamo atzīst, ka pedagogi palīdzējuši domāt par nākotnes profesiju vai karjeru. Organizētas tikšanās ar dažādu profesiju pārstāvjiem un ekskursijas uz izstādēm Skola2023 un Skill. **Daļēji sasniegts**: Jāturpina darbs pie pedagogu savstarpējās sadarbības, izstrādājot pašvadītas mācīšanās un mācību sasniegumu vērtēšanas metodikas. |
| Pedagoģiskā procesa kvalitāte un personalizēta pieeja mācībām | 1.Pilnveidota izglītojamo lasītprasme visās klašu grupās.2.Ieviests jaunais mācību saturs pirmsskolā.3.Veicināta izglītojamo prasme mācību sasniegumu vērtēšanā. | **Daļēji sasniegts:** Jāturpina darbs pie lasītprasmes attīstīšanas, pilnveidojot dažādas lasīšanas tehnikas. **Sasniegts:** Pirmsskolas grupās tiek nodrošināts jaunais mācību saturs, notiek pedagogu savstarpējā sadarbība un sadarbība ar vecākiem**Sasniegts**: Par 15% uzlabojusies izglītojamo prasme novērtēt savus mācību sasniegumus |
| **Skolas vide un** izglītojamo **labbūtība** | 1.Uzlabota un papildināta ārtelpu mācību vide PII grupu teritorijā izglītojamo pētnieciskās darbības veikšanai un brīvā laika pavadīšanai.2.Sniegts atbalsts 9. klases izglītojamajiem karjeras izvēlē, tālākizglītībā.3.Nodrošināta izglītojamo iesaiste ārpusklases pasākumos, to organizēšanā un plānošanā | **Daļēji sasniegts:** Jāturpina darbs pie ārtelpu labiekārtošanas mācību procesa vajadzībām.**Sasniegts:** Visi 9. klases absolventi turpina tālākizglītību**Sasniegts:** 100% 1.-4. klases izglītojamo iesaistās visos ārpusklases pasākumos. 5.-9. klašu izglītojamie veiksmīgi darbojas pašpārvaldē un iesaistās ārpusklases pasākumu organizēšanā un plānošanā. |
| **Izglītības iestādes vadība un pārvaldība** | 1.Organizētas pedagoģiskās padomes sēdes un metodiskās dienas, 2. Sekmēta pedagoģiskās pieredzes nodošana, apkopošana un ieviešana mācību darbā.3.Skolā darbojas vecāku dome | **Sasniegts:** Mācību gada ietvaros notiek 4 pedagoģiskās sēdes un 1 reizi mēnesī metodiskā diena. **Sasniegts:** Pedagogi savstarpēji sadarbojas un dalās ar kursos gūtajām zināšanām un pieredzi.**Daļēji sasniegts:**Jāturpina darbs pie vecāku iesaistes ārpusstundu darba pasākumu organizēšanā. |

2.5. Informācija, kura atklāj izglītības iestādes darba prioritātes un plānotos sasniedzamos rezultātus 2024./2025. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvalitatīvi | Sasniedzamie rezultāti kvantitatīvi |
| Pedagoģiskā procesa kvalitāte un personalizēta pieeja mācībām | 1.Izglītojamo iesaiste un motivācija mācību procesā, kas izpaužas labākos pārbaudes darbu rezultātos un augstākā mācību priekšmetu apguves līmenī.2.Katra izglītojamā izaugsmes nodrošināšana, izstrādājot individuālos mācību plānus un pielāgojot uzdevumus atbilstoši viņu spējām un vajadzībām. | Paaugstinājies mācību vidējais rādītājs skolā līdz 7,7. Vismaz 60 -75% izglītojamo paaugstinājusies lasītprasme un tekspratība. Tiek nodrošināta katra izglītojamā izaugsme atbilstoši viņa spējām un vajadzībām. |
| **Izglītojamo iesaiste un attīstība**  | 1.Izglītojamo līdzdalība un iesaistīšanās skolas dzīvē un mācību procesā. 2.Vērtējums kā skola palīdz izglītojamajiem attīstīt viņu potenciālu un sociālās prasmes. | Uzlabojusies izglītojamo pašvērtējumu veikšana, izglītojamie regulāri veic skolas, pedagogu un labbūtības novērtējumu. Izglītojamie aktīvi iesaistās pašpārvaldē, veido un uzlabo skolas dzīvi.  |
| **Digitālā pratība un tehnoloģiju izmantošana mācību procesā** | 1.Izvērtētas digitālās prasmes, skolas tehnoloģiju pieejamība un to izmantošana mācību procesā. 2.Noskaidrots digitālās pratības līmenis gan izglītojamiem, gan pedagogiem.  | Skolā 100% nodrošināta iespēja izglītojamiem izmantot informācijas tehnoloģijas. Abās skolās pieejamas datorklases, izglītojamiem pieejami arī Chrome book, kurus visvairāk skolā izmanto eksaktajos priekšmetos. Pedagogi pilnveido savas digitālās prasmes kursos, izmanto mācību procesā jaunākās tehnoloģiju idejas. 85% mācību priekšmetos pedagogi izmanto iespējas dažādot mācību procesu, izmantojot datorus, telefonus, planšetes, tādā veidā mācot izglītojamiem strādāt ar informācijas tehnoloģijām. Mācību priekšmetos tiek veicināta izglītojamo kritiskā domāšana, izvērtējot savu darbību interneta vidē, neiekrītot krāpnieku rokās vai mākot filtrēt nevēlamu saturu.  |

1. **Kritēriju izvērtējums**

3.1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītojamo sekmīga uzņemšana nākamajās izglītības iestādēs. Skolā veiksmīgi darbojas karjeras konsultants, kurš veic ne tikai izglītojamo grupas apmācības, bet konsultē arī individuāli, izvēloties turpmāko izglītību. Visi skolas absolventi turpina mācības, tiek veiksmīgi uzņemti nākamajā izglītības posmā. | Iespēju robežās izglītojamiem nodrošināt praktiskās apmācībās kādā no turpmākajām profesijām. (Ciemojoties pie dažādu profesiju pārstāvjiem). Vairāk uz skolu aicināt cilvēkus, kuri pastāsta par šī brīža aktuālākajām darba iespējām jauniešu vidū. Vēlams izstrādāt plašāku digitālo un drukāto materiālu klāstu, kas palīdz izglītojamiem izpētīt izglītības un nodarbinātības iespējas |
| Mācību satura praktiskums un piemērojamība.Izglītojamiem tiek piedāvāti praktiski uzdevumi, kas palīdz attīstīt prasmes, kas nepieciešamas darba tirgū, piemēram, problēmu risināšanu, kritisko domāšanu un komunikācijas prasmes. | Iespēju veicināšana izglītojamiem iesaistīties praktiskās nodarbībās, ēnu dienās, lai varētu iepazīt profesiju reālo vidi un attīstīt praktiskas prasmes.Vēlams organizēt plašākus mācību priekšmetus vai moduļus, kas vairāk orientēti uz praktisko iemaņu attīstību, piemēram, uzņēmējdarbības pamatiem un projektu vadības prasmēm. |
| Izglītības iestāde mācību procesā un audzināšanas pasākumos iepazīstina izglītojamos ar dažādiem karjeras izglītības jautājumiem. Ir nodrošināts karjeras konsultants izglītības iestādē. | Piesaistīt skolai karjeras izglītības mentoru. Mentori varētu sniegt praktiskus padomus un palīdzēt izglītojamiem izvēlēties atbilstošas augstākās izglītības programmas vai sagatavoties konkrētām profesijām.Nodrošināt iespējas vairāk apmeklēt dažādus uzņēmumus un iestādes. |
| Izglītības iestāde katru gadu ievāc datus par absolventu tālākizglītību pēc absolvēšanas. | Vēlams izveidot sistēmu absolventu gaitas izsekošanai, lai novērtētu skolas sniegto izglītības programmu efektivitāti saistībā ar turpmāko nodarbinātību un izglītības izvēlēm. |

3.2. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Efektīvas un daudzveidīgas mācību metodes.Skolotāji izmanto dažādas mācību metodes (grupu darbus, diskusijas, projektu darbus), lai nodrošinātu, ka izglītojamie ir aktīvi iesaistīti un apgūst zināšanas dažādos veidos.Tiek pielietotas interaktīvās un digitālās tehnoloģijas, kas palīdz izglītojamiem vieglāk apgūt mācību vielu un padara mācību procesu aizraujošāku. | Skolotājiem nepieciešama papildu apmācība, lai vēl labāk pielāgotu mācību metodes dažādu mācīšanās stilu un spēju izglītojamiem, īpaši tiem, kam nepieciešams papildu atbalsts.Pievērst uzmanību mācību uzdevumu un materiālu pielāgošanai izglītojamiem ar specifiskām mācīšanās vajadzībām. |
| Izglītojamo centrēts un personalizēts mācību process. Skolotāji pielāgo mācību materiālus un pieejas izglītojamo individuālajām vajadzībām un mācīšanās tempam. Tiek veidotas atgādnes, apmeklēti kursi, lai uzlabotu pedagogu zināšanas darbam ar speciālās programmas izglītojamiem, vai izglītojamiem ar augstiem mācību sasniegumiem.  | Veidot mācību procesu tā, lai ieguvēji ir ne tikai izglītojamie ar mācīšanās grūtībām, bet arī izglītojamie ar augstiem mācību sasniegumiem. |
| Regulāra atgriezeniskā saite un pašvērtējums. Skolotāji nodrošina regulāru atgriezenisko saiti par izglītojamo progresu, kas palīdz izglītojamiem izprast savus sasniegumus un attīstības vajadzības. Izglītojamiem tiek mācītas pašvērtējuma prasmes, ļaujot tiem novērtēt savu sniegumu un izvirzīt personiskos mācību mērķus. | Ieviest regulāru un strukturētu mācību rezultātu analīzi, lai identificētu jomas, kuras nepieciešams uzlabot, un pielāgotu mācību procesus, pamatojoties uz šiem datiem. Veidot stratēģiju, kā izglītot izglītojamos par viņu sasniegumiem un uzlabojumu iespējām, lai motivētu tos mācīties mērķtiecīgāk. |
| Labvēlīga un droša mācību vide. Skolā ir atbalstoša un iekļaujoša atmosfēra, kurā izglītojamie jūtas droši un motivēti mācīties. Klases ir veidotas tā, lai nodrošinātu labu vidi mācībām, un izglītojamie tiek mudināti cienīt viens otru un sadarboties. | Turpināt aprīkot klases ar visu nepieciešamo tehniku, lai kvalitatīvi spētu nodrošināt mācību procesu. |

3.3. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Kvalitatīvas mācību programmas. Programmas atbilst valsts standartiem, kā arī nodrošina izglītojamo pietiekamu zināšanu bāzi, lai veiksmīgi turpinātu izglītību vai iekļautos darba tirgū. | Iekļaut programmās mūsdienu kompetenču prasības, piemēram, kritisko domāšanu, problēmu risināšanu, digitālās prasmes un sociāli emocionālās prasmes, kas ir svarīgas ikdienas dzīvē un karjeras izaugsmei. |
| Iekļaujošas izglītības iespējas. Skola nodrošina pielāgotas programmas izglītojamiem ar dažādām spējām un vajadzībām, veicinot iekļaujošu un visiem pieejamu izglītību. Ir pieejami speciālie resursi un atbalsta sistēmas, lai palīdzētu izglītojamiem ar specifiskām mācību vajadzībām. | Nodrošināt regulāras apmācības skolotājiem un atbalsta personālam par iekļaujošas izglītības principiem un praksēm, piemēram, par pielāgotām mācību metodēm, specifiskām vajadzībām un emocionālās inteliģences attīstību. Iesaistīt skolotājus specifiskos kursos, kas palīdzētu veidot iekļaujošu vidi klasē, lai viņi justos pārliecināti un informēti, strādājot ar izglītojamiem ar dažādām vajadzībām. |
| Pedagogi sadarbojas izglītības programmas īstenošanā, nodrošinot izglītības programmas mērķu sasniegšanu, izprot savu lomu un vietu izglītības programmas īstenošanā. | Turpināt pedagogu sadarbību kompetenču prasmju attīstīšanā un programmu īstenošanā. |
| Izglītības iestāde izvērtē darba plānā iekļauto pasākumu efektivitāti, tie ir pārdomāti, iekļaujas izglītības programmas mērķu sasniegšanā un papildina ikdienas mācību un audzināšanas procesu.  | Izvirzīt skaidrus, specifiskus un izmērāmus mērķus katram pasākumam, kas veicina izglītības programmas mērķu sasniegšanu.Veikt pasākumu plānošanu, izstrādājot konkrētus indikatorus, piemēram, sasniedzamos rezultātus, izglītojamo iesaisti un atdevi, lai izvērtētu to efektivitāti un sniegto ieguldījumu. |
| Izglītības iestāde ievēro normatīvajos aktos noteiktās prasības speciālās izglītības programmas īstenošanā, ir pieejams atbalsta personāls, pedagogiem ir nodrošināta nepieciešamā kvalifikācija un profesionālās kompetences pilnveide. Programma tiek īstenota sadarbībā ar izglītojamā vecākiem. Izglītības iestādē ir psihologs, pedagoga palīgs, speciālais pedagogs, sociālais pedagogs, skolas medmāsa, logopēds. | Veidot sistemātisku sadarbību starp atbalsta personālu un mācību pedagogu, organizējot regulāras tikšanās un apmācības, lai apmainītos ar pieredzi un zināšanām. |

**4. Informācija par lielākajiem īstenotajiem projektiem par 2023./2024. mācību gadā (projektu īsa anotācija un rezultāti)**

* 1. VKKF mērķprogrammas projekts “Latvijas Skolas soma”:

Mācību procesā izmantotas projekta ietvaros piedāvātās mākslas un animācijas filmas, kā arī bija iespēja noskatīties mākslinieku veidotus video koncertus dažādās klašu grupās.

* 1. ESF projekts “Pasākumi vietējās sabiedrības veselības veicināšanai un slimību profilaksei Limbažu novadā” (projekts Nr. 9.2.4.2./16/I/059):

Pirmsskolas un pamatskolas izglītības iestāžu audzēkņu fizisko aktivitāšu veicināšanas diena, lekcijas stresa, dažādu atkarību mazināšanai, veselīgas ēšanas paradumu veidošana.

1. **Informācija par institūcijām, ar kurām noslēgti sadarbības līgumi**
	1. Skola atsevišķus līgumus nav slēgusi. Līgumi slēgti ar pašvaldību – uzdevumi.lv, soma.lv, Latvijas Skolas soma.
2. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību).

|  |  |  |
| --- | --- | --- |
| **Prioritātes** | **Darba uzdevumi** | **Sasniedzamais rezultāts** |
| *Emocionālo un sociālo prasmju attīstīšana, integrējot iekļaujošā mācību vidē.***Emocionālā un sociālā inteliģence.**2024.-2025.m.g. | Veidot izglītojamo izpratni par emocijām, palīdzēt atpazīt un izteikt savas sajūtas.Attīstīt izglītojamo spējas risināt konfliktus miermīlīgā un konstruktīvā veidā, izmantojot dažādas tehnikas un stratēģijas.Veicināt pieņemšanu un cieņu pret cilvēkiem ar dažādām kultūras, sociālām un personiskām atšķirībām.Sadarboties ar izglītojamo vecākiem emocionālo un sociālo prasmju attīstīšanā mājas vidē. | Uzlabojušās izglītojamo prasmes, spējas veidot pozitīvas attiecības ar vienaudžiem. Māk pareizi izteikt savas sajūtas un vajadzības.Prot risināt konfliktus, dalīties un sadarboties grupā. Izprot dažādas kultūras, sociālās un personīgās atšķirības, veidojas cieņpilnas attiecības.Vecāki izprot sava bērna emocijas, akceptē tās, palīdz iejusties sabiedrībā un ikdienas dzīvē.  |
| *Lojalitātes un patriotisma veicināšana.***Piederība valstij**2025.-2026.m.g. | Veidot pozitīvas attiecības starp ģimenes locekļiem, klases un skolasbiedriem.Attīstīt iniciatīvu, prasmi uzņemties pienākumus un būt atbildīgam par to izpildi.Apgūt prasmes sadarboties ar vienaudžiem un dažādu paaudžu cilvēkiem;Izprast un respektēt citu cilvēku atšķirības un vajadzības;Stiprināt patriotismu, lojalitāti un piederību skolai, novadam, pilsētai, valstij. | Izglītojamais veido pozitīvas attiecības starp ģimenes locekļiem, klases un skolasbiedriem.Izglītojamais izrāda iniciatīvu, uzņemas pienākumus un atbild par to izpildi.Izglītojamais sadarbojas ar vienaudžiem un dažādu paaudžu cilvēkiem.Izglītojamais izprot un respektē citu cilvēku atšķirības un vajadzības.Izglītojamais ir savas skolas, pagasta, novada un valsts patriots, ir lojāls. |
| *Pilsoniskās līdzdalības īstenošana izglītības procesā.***Pilsoniskā līdzdalība**2026.-2027.m.g. | Apgūt prasmes iesaistīties daudzveidīgā sabiedriskajā darbībā un veidot priekšstatus par pilsoniskās līdzdalības iespējām.Veidot izpratni par savām un citu tiesībām un pienākumiem un to ievērošanu;Analizēt savu pieredzi un attīstīt kritisko spriestspēju par sabiedriskajiem procesiem, veidot tolerantu attieksmi pret citādo sev līdzās;Attīstīt prasmes, atbildību un pilnveidot kompetences ilgtspējīgas attīstības jautājumos. | Izglītojamais iesaistās daudzveidīgā sabiedriskajā darbībā un zina par pilsoniskās līdzdalības iespējām.Izglītojamajam ir izpratne par savām un citu tiesībām un pienākumiem un to ievērošanu.Izglītojamais analizē savu pieredzi un attīsta kritisko spriestspēju par sabiedriskajiem procesiem, veido tolerantu attieksmi pret citādo sev līdzās.Izglītojamajam attīstītas prasmes, atbildība un pilnveidotas kompetences ilgtspējīgas attīstības jautājumos. |

* 1. 2-3 teikumi par galvenajiem secinājumiem pēc mācību gada izvērtēšanas.

Galvenie secinājumi pēc 2023./2024.mācību gada izvērtēšanas: izglītojamajiem sniegts atbalsts karjeras izglītībā (karjeras konsultants, tikšanās ar dažādu profesiju pārstāvjiem, testi, izstādes u.c. ar karjeras izglītību saistīti pasākumi), izglītojamajiem ir izpratne par drošību dažādās situācijās, izglītojamajiem sniegts atbalsts sevis izzināšanas un mērķtiecīgas pašattīstības procesā (klases stundas, saliedēšanas pasākumi, mācību ekskursijas), radīta iespēja izglītojamajam izprast pašam sevi, apzināties savas attieksmes un rīcību, iegūt pieredzi, kā rīkoties dažādās situācijās, izprast sevi un attiecības ar citiem (video skatīšanās sociālo zinību un klases stundās, sniedzot atgriezenisko saiti), mācīts attīstīt sadarbību izglītošanās procesā un ārpus tā (kopīgi klases pasākumi), sekmēta pilsoniskā līdzdalība demokrātiskas sabiedrības nostiprināšanā (V. Gelbes piemiņas vietas apmeklēšana, Gaismas takas veidošana Valsts svētkos), aicināts domāt un rīkoties patstāvīgi, uzņemoties atbildību par savu rīcību, balstoties uz tikumiskajām vērtībām (tēmas tika iekļautas mācību procesā visu gadu).

1. **Citi sasniegumi**
	1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

Izglītojamie aktīvi iesaistās dažādos ārpusklases pasākumos – konkursos, olimpiādēs, sporta sacensībās, līdzdarbojas skolas pasākumu organizēšanā.

Limbažu novada 4.-6. klašu grupā angļu valodas olimpiādē – 2. vieta;

Limbažu novada 7.-9. klašu grupā angļu valodas olimpiādē – Atzinība;

Limbažu novada 8. klašu grupā latviešu valodas olimpiādē – 1. vieta;

Limbažu novada 9. klašu grupā vēstures olimpiādē – 2. vieta un Atzinība;

Limbažu novada 5. klašu grupā latviešu valodas olimpiādē – 1. vieta.

* 1. Izglītības iestādes informācija par galvenajiem secinājumiem:
		1. pēc izglītojamo snieguma izvērtējuma valsts pārbaudes darbos par 2023./2024. mācību gadu:

Salīdzinot mācību sasniegumus 2023. un 2024. mācību gadā, jāsecina, ka 9. klases izglītojamajiem valsts pārbaudes darbos latviešu valodā, angļu valodā un matemātikā rezultāti ir samazinājušies, jo 2024. gadā valsts pārbaudes darbus kārtoja 3 izglītojamie, kuriem ir mācīšanās grūtības, līdz ar to tas ietekmēja vidējos rādītājus. Savukārt, starpdisciplinārajā monitoringa darbā izglītojamo mācību sasniegumi ir paaugstinājušies par 6,4%.

Turpināt mācību procesā pilnveidot izglītojamo tekstpratības, spriedumu veidošanas un kritiskās domāšanas prasmes, lai paaugstinātu izglītojamo sasniegumus mācībās. Lielākās grūtības sagādāja liela apjoma informācijas uztvere, domu un atziņu formulēšana pilnos teikumos, pareizrakstība un pieturzīmju lietošana, kā arī faktu noformulēšana. Trūkst izpratnes par vienkāršām lietām, grūtības vienādojumu sastādīšanā, skaitļošanas prasmes par sasniegumiem valsts pārbaudes darbos pēdējo trīs gadu laikā.

|  |  |  |  |
| --- | --- | --- | --- |
| Pārbaudes darbu (diagnosticējošie un eksāmenu) vidējie rezultāti | 2022. | 2023. | 2024. |
| **3.klase** |  |  |  |
| Latviešu valoda | 72,5% | 67,70% | X |
| Matemātika | 72,28% | 57,90% | X |
| **6.klase** |  |  |  |
| Latviešu valoda | 73,55% | 55,38% | X |
| Matemātika | 72,1% | 40,38% | X |
| Dabaszinības | 66,20% | 48,50% | X |
| **9.klase** |  |  |  |
| Latviešu valoda | X | 63% | 61,3% |
| Matemātika | X | 36,4% | 31,6% |
| Svešvaloda angļu | X | 72,10% | 59,4% |
| Starpdisciplinārais monitoringa darbs | X | 48,9% | 55,3% |

* 1. Izglītības iestādes galvenie secinājumi par izglītojamo sniegumu ikdienas mācībās.

3.klases izglītojamajiem pēdējo 3 gadu laikā mācību sasniegumi ir mainīgi, taču ar tendenci uzlaboties. 6. klases izglītojamajiem pēdējā gadā ir zemāki rādītāji, jo šajā klasē mācās 1 izglītojamais ar mācīšanās grūtībām un vairāki izglītojamie ar zemākiem mācību sasniegumiem, kas kopējo vidējo rādītāju samazina.

Rezultāti būtu augstāki, ja izglītojamie ņemtu vērā norādītās kļūdas, mainītu attieksmi pret mācību darbu, regulāri atkārtotu un nostiprinātu iepriekš gūtās zināšanas

Turpmākajā darbā visos mācību priekšmetos jāturpina diferencēt darbu pēc izglītojamo spēju līmeņiem, akcentējot pašvadītas mācīšanās prasmju veidošanu, kā arī jāturpina izglītojamo lasītprasmes veicināšana. Jāturpina dažādot mācību metodes, lai visi izglītojamie mācību gada vielu apgūst vismaz optimālā līmenī.